Anne Miettinen "Mis vaim meid juhib?"
Ma alustaksin sellise pealkirjaga:
kas sa oled ristitud kristlane,
kas sa kannad vilja või oled vaimne ringihulkuja?
Võrdleme Estrit.
Võiksid lugeda Estri raamatust 3'ndat peatükki, salmid 5 ja 6.
Kui hakkad ellu viima oma ülesannet,
ma räägin vaimsest tööst,
siis arva ära, kes ärkasid?
Need olid amalekid
ehk kõik need probleemid,
raskused ja juured, mis pole sinus ära surnud.
Vaenlane ärkab.
Ta üritab sind takistada,
et sa ei täidaks Jumala antud ülesannet,
mille Ta on sulle aegade alguses andnud.
Sa lähened oma eesmärgile
ja astud Jumala plaanitud ülesande keskele.
Sa oled läbinud ettevalmistusaastad.
Siis läheb hingevaenlane närvi.
Estri 3. peatükis on kirjas:
"Kui Haaman nägi, et Mordokai ei põlvitanud ja teda ei kummardanud,
siis täitus Haaman vihaga.
Aga sellest oli tema silmis vähe, et pista kätt ükspäinis Mordokai külge-
sest temale oli Mordokai rahvus teatavaks tehtud -
ja nõnda püüdis Haaman hävitada kõiki juute,
kes olid kogu Ahasverose kuningriigis."
Hingevaenlase eesmärk on hävitada sinu teenistusülesanne.
Ta ei saa sind ehk tappa ja mõrvata,
kuid ta püüab hävitada seda ülesannet,
mis just algab.
Sa võid ju istuda ja nühkida kirikupinki,
kui kardad neid asju.
Tee nii, kui sa tahad,
aga siis ära ka nurise oma asjade pärast.
Või siis taevaväravates käib suur selgitustöö:
"Ma ju kartsin oma naabreid ja kartsin oma töökohta.
Vaata, mida mu ema-isa ütlesid ja mu omaksed ka!"
Selle kohta käib kõva selgitustöö.
Või sa tahad saada Jeesuselt tasu: "Hästi tehtud, mu tütar."
"Hästi tehtud, mu poeg."
Hoolimata sellest, et sind kiusati,
oled sa olnud tagakiusu all kõikide teiste suhtes.
Sa ujusid vastuvoolu.
Pärivoolu on kerge ujuda,
aga kas see on ka Jumala antud ülesanne?
Kas see tõesti oli Jumala suund?
Olen kohanud oma elus inimesi, kes teevad suurt Jumala tööd,
kuid kes on teistele tundmatud.
Neil pole kulda, au ega kuulsust -
kõike seda, mida inimesed selles elus hindavad.
Aga nad teevad seda rohujuure tasandil.
Igaüks meist on valitud töö jaoks - ka rohujuure tasandil.
Kõik ei ole tipus ja mõni teeb ka allpool tööd.
Jumal vajab inimesi igasuguste tööde jaoks.
Ma olin Palavani saarel,
kus pärast jumalateenistust tuli pastor minuga rääkima.
Ta kutsus mind kontorisse, kuna seal oli üks isik,
kes jättis maha oma naise-lapsed ja pere oli paanikas.
Keegi ei teadnud, mida selle mehega peale hakata?
Ta ei olnud usklik.
Pastor ütles, et ta on kõike proovinud.
Ta kuulutas talle evangeeliumi ja soovitas peret mitte maha jätta,
kuid ta oli väga kõva südamega.
Ükski hingehoiumeetod ei aidanud.
Mõtlesin, et ma pole mingi imetegija, et aidata saaksin.
Aga kuna pastor palus,
siis läksin kontorisse, kus see mees istus, morn ilme näol.
Proovisin üht hingehoiumeetodit ja proovisin teist,
aga mitte miski ei teinud meest leebemaks.
Vastu vahtisid kalgid silmad.
Ütlesin Issandale, et mina enam ei oska.
Mina ei näe, mis tabalukud selle mehe südames on.
Mul polnud ühtegi võtit, et teda aidata
või et tema peret aidata.
Ja siis ma kuulsin Püha Vaimu kerget sosinat,
et prooviksin teadmisesõna.
Mu pea oli tühi ja kuskil polnud midagi.
Kuidas ma saan seda teha?
Ma palvetasin ja Jumal näitas mulle huvitavat pilti.
Mu vaimusilmade eest oleks justkui film läbi jooksnud.
Hakkasin sellest mehele rääkima.
Ütlesin, et näen meest,
kes lamab porisel pinnal
"Filipiinide sõdurid on seal ümber
ja kõrgema sõjaväelase jalg on su kõhu peal
ja ta näitab püssitäägiga su südame poole.
Järsku sa hüppad sealt püsti.
Sa hüppad kõikide hämmastuseks üles
ja hakkad nende juurest eemale jooksma.
Sind tulistatakse nendest püssidest.
Ükski kuul sind ei taba.
Mis sinuga on juhtunud?"
Järsku varises see mees kokku.
Ta hakkas nutma ja vaatas mind hirmunult.
Siis ta rääkis hirmunult pastorile midagi oma emakeeles.
Pastor tõlkis selle mulle inglise keelde.
Küsisin talt, mida see mees rääkis.
Pastor ütles, et ta lihtsalt kinnitas,
et ta ei saa aru, kuidas selline asi on teatavaks saanud
sellele võõramaalasele?
Ütlesin talle, et ei tea ta elust mitte midagi.
Aga meil on taevane Isa, kes näeb kõike
ja kes teab kõike.
Siis mees hakkas oma lugu rääkima.
Ta ütles, et pole sellest kunagi kellelegi rääkinud,
kuna kartis ametnikke.
Ta rääkis, et kuulus kunagi marksistlikku terrorirühmitusse,
mida kutsutakse NPA-armeeks
ehk uute inimeste armeeks (new people army).
Ta oli olnud terroristide grupi komandör.
Juhtus nii, et neid varitseti
ja ta püüti kinni.
Teda taheti tappa, ta lamas maas.
Neil polnud kavatsustki teda ellu jätta.
Aga midagi huvitavat oli juhtunud.
Järsku ta tõusis mingi väega sealt üles...
Seda võib võrrelda sellega, kui keegi teeb karated -
nad teevad selliseid imeliigutusi.
Ta hüppas püsti ja sõdurid olid nii imestunud,
et ta pääses põgenema ja talle tulistati järele.
Aga ükski kuul ei tabanud teda.
Ta täitus raevu, viha ja kibedusega.
Ta jõudis oma grupi juurde
ja nad said teada, kust need teised sõdurid läbi lähevad.
Nii nad varitsesid omakorda neid sõdureid.
Tema ainus tahe ja kirglik soov oli mõrvata ja tappa need isikud,
kes olid püüdnud teda tappa.
Mingil põhjusel läksid riigiarmee sõdurid teist teedpidi
Võib-olla said nad varitsusest teada, aga seal teel neid polnud.
Armeesõdurid võitsid Palavani saarel terrorigrupeeringuid.
Sõlmiti ajutine rahu.
Terrorigrupi liikmed läksid peitu.
Nad maskeerusid kalastajateks, riisikasvatajateks jt sellisteks.
Ta oli end peitnud juba 10 aastat.
Ta võttis sel ajal kohaliku naise ja sai lapsed.
Ta ütles, et mitte keegi ei tea tema minevikku.
Isegi mitte ta naine.
Siis ta murdus ja tunnistas, et nüüd ta usub Jumalasse,
kuna ainult taeva Jumal teab ta elu kohta
ja sellele pole teisi tunnistajaid.
Ta andis oma elu Jeesusele ja läks tagasi pere juurde.
Kui sinna järgmisel korral naasesin, lehvitas ta rahva seast.
Ta oli jüngriks tehtud ja oli väeline kristlane.
Ta sai ka teistele kuulutada.
Tahtsin seda rääkida sulle näitena sellest,
et Jumalale pole midagi võimatut.
Mitte kui midagi.
Kui Ta suudab päästa ka kõige kalgima südamega inimese
terroristide keskelt,
siis mis õigusega vajud sina sügavale enesehaletsusse
stiili: "No ega Jumal ei saa ju minuga hakkama."
Lõpeta ära see ussikese mõtteviis!
Sa pole mingi karvane sajajalgne
või vihmauss.
Sa oled Jumala loodud inimene.
Sa oled kristlane ja oled kuninglikust soost.
Sa võidad ära oma amalekid.
Sa võidad ära hingevaenlase väed,
sest sulle on antud võit Jeesuses Kristuses.
Sul on väeline Jeesuse Kristuse vere vägi.
Selle väega saad sa väeliselt edasi minna.
Ära pane tähele probleeme, mida hingevaenlane sulle tekitab,
kuna sinu tööpõld - isegi kui see pole veel selgunud -
saab olema just selline, et see rahuldab sind
ja ennekõike Jumalat.
Ole läbipaistev!
Muutu läbipaistvaks,
nii et Kristuse vaim on sinu seest paista;
et Kristus paistab sinust välja.
Olen ka varem sellest rääkinud,
aga üks vana jutlustaja rääkis,
et ta käis turul ja temast möödus üks alkohoolik.
Ta jäi tema ette seisma ja küsis: "Kas sa oled usklik?"
Pastor vastas hämmastunult: "Olen jah, aga miks sa küsid?"
"Mul polegi midagi öelda. Sa lihtsalt haised nagu usklik."
Ma ei tea, kas meil on mingi eriline lõhn,
aga ma usun, et see oli tema jaoks Kristuse lõhn.
Me peaksime levitama Kristuse lõhna.
Me peaksime olema nii väelised, et saame võidelda amalekkide vastu,
kuna meile on võit juba antud.
Sa saavutad oma eesmärgi.
Amalekid on sümbol.
Nad püüavad sind masendada ja panna alla andma,
nii et pakiksid oma asjad kokku ja ütleksid: "Ma enam ei jaksa,
ma enam ei viitsi, mul on ainult probleemid.
Ma olen vaid pinginühkija.
See on kindel koht."
Kas ikka on?
Pinki nühkida pole üldse nii kindel.
Sa võid seda teha, kuid siis pole mõtet nuriseda.
Ma usun, et taevas pole kupongisüsteemi,
kus näitad ette, et tegid neid asju, kuulusid kogudusse jne.
Seal küsitakse ainult üks küsimus.
Kas sa õppisid armastama?
See tähendab seda,
et sa ei armasta ainult Jeesust,
vaid kui Jeesus elab su sees, siis sa armastad ka oma ligimesi.
Nii palju on usklikke ja teisi inimesi, kes on üksildased.
Neil on puudu armastusest.
Sina saad jagada ligimesearmastust.
Nii nagu Jeesuski siin maa peal rännates
säras armastusest, Ta oli läbipaistev.
Sina peaksid ka muutuma läbipaistvaks.
Sa ei pääse taevasse seeläbi, et kogud punkte oma märkmikusse.
Jumala plaanitud saatusega saad aga hakkama
ja asjad õnnestuvad.
Jumala armastus on kõigile võrdne.
Jumal ei armasta kedagi teist rohkem kui mind.
Ta armastab kõiki ühtmoodi.
Pea meeles, et Jeesuses Kristuses pole hirmu.
Hirm ei tule Jeesuselt.
Kui sa kardad, siis korrigeeri oma suhtumist.
Otsi üles see, kust su hirmud tulevad.
Jeesus Kristus on rahu.
Tema on armastus ja Ta tõotab anda meile rahu.
Miks sa häbened?
Ära luura nurga taga.
Sul on õigus elada inimväärset elu.
Sa võid jõuda välja kuhu iganes, kui hakkad tegema Jumala tööd.
Siis muutub su elu huvitavaks ja pole enam üksluine.
Olukord on muutumatu ja midagi ei toimu.
Kohe, kui hakkad Jumalaga asju ajama,
hakkavad ka asjad sündima.
Jumal paneb su elus asjad sündima. Ma usun seda.
Hingevaenlane hoiab sind ka tegevuses.
Kuid see on sulle kui üks suutäis.
Mäletan, kui kuulutasin Filipiinidel evangeeliumi
ja seal olid slummide elanikud.
Väike kirikuehitis, mis oli tehtud bambusest ja kivikamakatest.
Hoonel polnud ust, vaid selle asemel oli auk.
Ka akende asemel olid augud. Kohutavalt palav oli.
Kuulutasin evangeeliumit lastele ja täiskasvanutele.
Imestasin, et mis lärm seal on?
Ukseavas toimus midagi ja mitmed läksid seda vaatama.
Pärastpoole küsisin ühe abilise käest,
et mis seal keset koosolekut juhtus, mis lärmi seal tehti?
Mu sõber ütles, et seal oli üks huvitav asi.
Sinna tuli üks hullumeelne kohalik,
kellele ei meeldinud kuulutus Jeesusest
ja ta tahtis sisse murda,
kuid põrkas vastu nähtamatut seina ukseavas.
Ta võttis 6 m tagant hoo sisse ja tormas jooksuga ukseava poole,
põrkudes uuesti nähtamatu asja vastu.
Ta kukkus pikali ja oli maruvihane.
Ta proovis veel kolmandat korda ukseavast sisse tormata
ja põrkasjälle klaasseina vastu, jäädes pikali lebama.
Seda inimesed vaatasidki.
Ma olen täiesti kindel,
et taevaingel seisis seal.
Tema hoidis ja kaitses.
Jumala tööd tehes ei pea sa midagi kartma.
Jeesus Kristus on sinuga.
Huvitav on see, et mu sõber pildistas seda,
sest ta tahtis sellest mehest ja toimunud rüselusest pilti.
Kui me neid pilte vaatasime,
ei näinud me ukseavas ühtki meest.
Musta ukseava ka ei näinud.
Selle asemel aga oli suur valgus -
selline hiilgav valguskera.
Me siiani ei tea, mis seal oli.
Kuid Jumal pani sinna need tõkked.
Ükskõik, mis töö Tal sulle on - Ta saab sind õnnistada.
Tema suudab sind kaitsta.
Oleme juba sealmaal, et saame varba ärkamise ukse vahele.
Sa pead olema valmis sellest uksest sisse astuma -
tegema tööd, millesse Jumal on sind pannud.
Kui sul on olnud vaikne aeg ja sa mõtled, et Jumal ei kasuta sind,
siis küll Ta hakkab,
sest sind on valmistatud selle päeva jaoks, kui ärkamine algab.
Võib-olla oled sa seemne külvaja,
võib-olla kastja või vihkude köitja.
Võib-olla korjad viljapäid nagu Rutt,
võib-olla lõikad vikatiga,
mis tähendab, et kuulutad hingedele evangeeliumit.
Ma usun, et kui ärkamine tuleb, siis see käib kiiresti.
See tuleb erilisel viisil.
See pole ärkamine, kui sa ise ei ärka.
"Ärkamine oli ja keegi ei saanud arugi."
Kui ma noor olin, siis oli õpiaastatel hilisööni üleval.
Kui pidi minema kooli või ajutisele tööle,
siis mul oli metallvaagen,
mille peale panin äratuskella ja selle kõik oma voodi alla.
Kui äratuskell helises, helises ka metallvaagen.
Ärkasin selle peale kindlasti üles
ja kui ei ärganud, siis lõplikult ärkasin selle peale,
et tõusin voodist ja otsisin oma käega seda vaagnat.
Ilmselt ärkasid ka naabrid üles.
Ma usun, et tuleb tähelepanuväärne ärkamine.
Ma usun veel ka seda, et tuleb selline ärkamine,
kus toimuvad imed ja väeavaldused.
Kui Jumala Sõna kuulutatakse,
siis imed ja tunnustähed järgnevad kuulutatud Sõnale.
Need järgnevad ka sulle.
Kui sa tunnistad inimestele ja avad oma suu, siis sa saad väe.
Ma usun, et kui sa asetad oma käed haigete peale,
siis Jumal kasutab ka sinu käsi
ja sa näed, kuidas imed ning tunnustähed järgivad sind.
Haiged tervenevad ka sinu käte läbi,
sest see kuulub algse evangeeliumi kuulutamise juurde.
Imed pole kuhugi kadunud.
Võib-olla on need kadunud tänasest koguduse-elust
või on need peidus religioossuse taga - ma ei tea,
aga need on endiselt olemas,
sest Jeesus ütles, et imed järgnevad neile, kes usuvad.
Ole siis julge!
Julgus kuulub uskliku hoiakute juurde, mitte hirm.
Jumal keerab kõik pahupidi ka sinu pärast.
Ta keerab need vaenlase kraesse.
See valgus, mida sina koged,
saab sulle nüüd võib-olla õnnistuseks.
Roomlastele 8:28 ütleb:
"Aga me teame, et neile, kes Jumalat armastavad,
kõik ühtlasi heaks tuleb,
neile, kes tema kavatsuse järgi on kutsutud."
Ka sina oled kutsutud.
Sind on kutsutud tegema Jumalariigi tööd.
Mitte ainult mind, vaid ka sind.
Meid kõiki on kutsutud tegema Tema riigi tööd.
Isegi, kui sa tunned end tähtsusetuna,
siis Jumal just kasutab tähtsusetuid inimesi,
kes juba iseeneses on alistunud Kristusele
ja arvavad: "Mis nüüd mina!" Just selliseid Jumal kasutabki.
Ma usun, et staaride ajastu on läbi.
Jumal tõstab üles tavalisi inimesi,
et kuulutada evangeeliumit ja teha imesid.
Religioossed inimesed võivad öelda, mida tahes.
Nad ütlevad midagi igal juhul.
Aga sina ära pane neid tähele.
Sa oled küps Jeesuses
ja oled pääsenud kaitsva katte alla siis,
kui noahoop sulle enam haiget ei tee.
Noahoop tähendab halbu sõnu.
Kas sa teed midagi või ei - inimesed ikka räägivad sinust.
Kõigile ei saa meeldida.
Ainuke isik, kelle pead meele järele olema,
on Jeesus Kristus.
Ta ei nõua sinult midagi.
Ta ei ole määranud sulle tööd, millega sa hakkama ei saaks.
Sa suudad ja saad.
Tule välja sealt alandusest, sest nüüd on aeg tõusta!
Ära lama seal karjaaias.
Tõuse ja hakka tegema oma tööd!
Igaüks meist on tänapäeva modernne Ester,
kelle jaoks Jumalal on eesmärk.
Sind määrati selle aja jaoks.
Meid on selle aja jaoks valmistatud,
et me hävitaksime kurjad Haamanid ja amalekid oma elust
ja suunaksime oma pilgu Jumalale,
mitte olukordade, positsiooni ega maine peale.
Sinu töö on ellu viia oma Kuninga tahet.
Sa võid seda teha oma töökohas.
Kui mina alustasin,
siis ma ei teadnud kuulutustööst mitte midagi.
Ütlesin oma töökohas oma töökaaslastele,
kui nad hommikul tööle tulid, et mul on neile midagi öelda.
Kui nad küsisid, mida siis?, vastasin, et sain eile usklikuks ja terveks
ja kui nad mind ei usu, siis lähevad põrgusse kõik.
See oli mu esimene jutlus,
mille eest mind saadeti sundpuhkusele.
Püüdsin küll oma ülemusele öelda, et olen täiesti terve,
aga ta arvas, et olen endale tööga liiga teinud
ja mingu ma parem puhkusele.
Ütlesin teistele, et kui tagasi tulen, siis oskan juba paremini.
Halvast algusest tuli välja midagi muud.
Ole tõe pioneer.
Usuelus on sind tehtud pioneeriks.
Ükskõik, mis koht maailmas ka ei oleks -
Soome on siiski suur evangeeliumipõld.
Lapimaal evangelistid hüüavad appi.
Nad ütlevad, et öelgu ma lõunamaa meestele ja naistele,
et tulgu nad sinna - seal on suur tööpõld.
Keegi aga ei taha sinna minna, vaid minnakse kuskile Timbuktusse.
Minnakse palmi alla, samas kui Lapimaal on vaja tööd teha.
Ma usun, et seal on viljakas maa.
Kas sinu oma? Ma ei tea.
Ma usun, et usklikud saavad tõe pioneerideks, tõe toojateks.
Nüüd on aeg tõusta!
Nüüd on aeg astuda Soome ärkamisse.
Ma olen näinud Jeesusele avatud südameid.
Inimesed on tüdinud koguduste kuivusest.
Nad tahavad oma ellu midagi muud.
Nad tahavad astuda millegi uue sisse Jeesuses Kristuses.
Ma tahan, et ka sina astuksid selle uue sisse
ja täidaksid pioneeri ülesande kas oma kodukohas või kuskil mujal.
Sa oled määratud olema Jumala pioneer.
Sa oled määratud olema Tema jünger.
Sulle on antud töö
teenida üht ja ainust Kuningat, kes meid valitseb - Jeesust Kristust.
Sul on taevane Isa.
Taevased väed aitavad ja kaitsevad sind sinu tööpõllul.
Usun, et tugev Sõna toit valitseb järgnevat sugupõlve.
Sina võid olla seal kuulutaja,
vägeva Sõna kuulutaja
ja minna kirglikult edasi.
Seda Sõna ei tehta algsest lahjemaks.
See väljendus pole ehk teoloogiline,
kuid see läheb tavalise kodaniku südamesse.
Mitte lahjendatud asi, vaid see, mida Piibel ütleb
ja mis seal kirjas on.
Tõe sõna.
Seda tõde ei suuda kõik taluda.
See pole enam imikute toit.
See pole pähe patsutamine,
vaid sa pead olema see, kes aitab ka teisi
ja toetab ka seda, kes tuleb hukkuvast maailmast.
Sina teed seda.
Käes on uus aeg, et minna edasi.
Uus aeg tõmbab enda poole ka noori.
Nende jaoks pole maailmas midagi.
Mitte miski muu ei tõmba neid Jumala juurde kui see,
et nad näevad, et Jumal on elav.
Tõlge: Külli Kuusk